Avviż Legali Importanti

|

52009PC0100

Proposta għal deċiżjoni tal-Kunsill li temenda d-Deċiżjoni 2006/326/KE biex tipprovdi għal proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali  /* KUMM/2009/0100 finali - CNS 2009/0031 */

	[pic] | KUMMISSJONI TAL-KOMUNITAJIET EWROPEJ |Brussel 4.3.2009KUMM(2009) 100 finali2009/0031 (CNS)Proposta għalDEĊIŻJONI TAL-KUNSILLli temenda d-Deċiżjoni 2006/326/KE biex tipprovdi għal proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali  MEMORANDUM TA’ SPJEGAZZJONI1. Il-kuntest tal-proposta(i) |110 | 1. 1. Ir-raġunijiet u l-għanijiet tal-proposta/i Skont il-Protokoll dwar il-pożizzjoni tad-Danimarka annessa mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tipparteċipax fit-Titolu IV tat-Trattat tal-KE, u b’konsegwenza ta’ dan l-istrumenti Komunitarji adottati fil-qasam tal-kooperazzjoni ġudizzjarja fi kwistjonijiet ċivili mhumiex vinkolanti jew applikabbli għad-Danimarka. Madanakollu, l-applikazzjoni ta’ ċerti strumenti Komunitarji ġiet estiża għad-Danimarka permezz ta’ ftehimiet internazzjonali bejn il-Komunità Ewropea u d-Danimarka konklużi abbażi tal-Artikolu 300 tat-Trattat tal-KE. Il-ftehimiet internazzjonali relevanti, konklużi permezz tad-Deċiżjonijiet tal-Kunsill 2006/325/KE[1] u 2006/326/KE[2] rispettivament, huma: il-Ftehim bejn il-Komunità Ewropea u r-Renju tad-Danimarka, dwar ġurisdizzjoni u rikonoxximent u eżekuzzjoni ta’ sentenzi f' materji ċivili u kummerċjali[3] u il-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali[4]. Dawn il-ftehimiet paralleli jipprovdu (fl-Artikolu 5(2)) biex il-Komunità Ewropea tagħti l-approvazzjoni tagħha f’każi fejn id-Danimarka bi ħsiebha tidħol fi ftehimiet internazzjonali li jistgħu jaffettwaw jew ibiddlu l-ambitu tar-Regolament tal-Kunsill (KE) Nru 44/2001 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (minn hawn ’il quddiem imsejjaħ: ir-Regolament Brussell I)[5] jew ir-Regolament tal-Parlament Ewropew u tal-Kunsill Nru 1393/2007 (KE) dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta’ dokumenti) u li jħassar ir-Regolament tal-Kunsill (KE) Nru 1348/2000 (minn hawn ’il quddiem imsejjaħ: ir-Regolament dwar is-servizz ta' dokumenti)[6]. La d-Deċiżjonijiet tal-Kunsill dwar il-konklużjoni ta’ dawk il-ftehimiet paralleli u lanqas il-ftehimiet paralleli nfushom ma jistipulaw kif il-Komunità għandha tieħu deċiżjoni fuq tali ftehim. L-għan tal-proposta/i huwa li tiġi stabbilita proċedura għall-implimentazzjoni tal-Artikolu 5(2) taż-żewġ ftehimiet paralleli, permezz tal-emenda tad-Deċiżjonijiet tal-Kunsill dwar il-konklużjoni tagħhom. |120 | 1.2. Il-Kuntest ġenerali Il-ftehimiet paralleli jipprovdu (fl-Artikolu 5(1)) li l-ftehimiet internazzjonali fejn il-Komunità tkun parti skont ir-Regolamenti relevanti (kif anness mal-ftehimiet paralleli) la huma vinkolanti u lanqas applikabbli għad-Danimarka. Id-Danimarka żżomm lura milli tidħol fi ftehimiet internazzjonali li jistgħu jaffettwaw jew ibiddlu l-ambitu tar-Regolamenti relevanti, sakemm dan ma jsirx bi ftehim mal-Komunità u ma jkunux saru arranġamenti xierqa fir-rigward tar-relazzjoni bejn dawk il-ftehimiet paralleli u l-ftehim internazzjonali kkonċernat. Ir-relazzjonijiet bejn id-Danimarka u l-Komunità Ewropea fir-rigward ta’ dawk il-ftehimiet paralleli huma rregolati mil-liġi internazzjonali. L-Artikolu 300 tat-Trattat tal-KE japplika u konsgwentement il-Kummissjoni ma tistax tidħol għal obbligi internazzjonali f’isem il-Komunità Ewropea mingħajr ma tkun ġiet iddelegata tali dritt b’mod speċifiku. Id-Deċiżjonijiet tal-Kunsill dwar il-konklużjoni tal-ftehimiet paralleli u l-ftehimiet infushom ma jiddelegaw l-ebda setgħa lill-Kummissjoni biex tilħaq ftehim f'isem il-Komunità Ewropea. Għalhekk il-Komunità Ewropea għandha tistabbilixxi l-proċedura interna speċifika li għandha tkun segwita mill-Komunità Ewropea (bl-esklużjoni tad-Danimarka) biex jittieħdu deċiżjonijiet dwar l-approvazzjoni tagħha biex id-Danimarka tikkonkludi ftehimiet internazzjonali li jaffettwaw ir-Regolamenti kkonċernati kif inhuma annessi mal-ftehimiet paralleli. Għal raġunijiet prattiċi l-Kummissjoni qed tippreżenta żewġ proposti fl-istess ħin għall-implimentazzjoni taż-żewġ ftehimiet paralleli. Għalkemm mhuwiex daqstant probabbli li d-Danimarka tipproponi li tidħol fi ftehimiet internazzjonali li jkun fihom dispożizzjonijiet dwar is-servizz ta’ dokumenti f’pajjiżi barranin li jistgħu jaffettwaw il-ftehim parallel dwar is-servizz ta’ dokumenti, jeħtieġ li tiġi stabbilita l-proċedura għall-implimentazzjoni ta' dan il-ftehim parallel ukoll. |2. Il-konsultazzjoni mal-partijiet interessati u l-valutazzjoni tal-impatt |230 | Fl-2008 saret laqgħa bejn rappreżentanti tal-awtoritajiet Daniżi u l-Kummissjoni sabiex tiġi diskussa s-sitwazzjoni. Ma saru l-ebda konsultazzjonijiet ulterjuri billi l-kwistjoni tal-proċedura interna li għanda tiġi segwita mill-Komunità Ewropea tikkonċerna biss lill-Komunità Ewropea, bl-eċċezzjoni tad-Danimarka, ladarba d-Danimarka ma tipparteċipax fit-Titolu IV tat-Trattat tal-KE u f’dan il-kuntest tista’ titqies bħala pajjiż terz. Il-Kummissjoni evalwat alternattivi differenti biex biex tiġi stabbilita l-proċedura ta' implimentazzjoni, għalkemm b'mod fejn ma titwettaqx valutazzjoni tal-impatt formali. Waħda mill-alternattivi kellha tikkonsisti fl-emenda ta' żewġ ftehimiet paralleli sabiex tiġi pprovduta proċedura ta' implimentazzjoni partikolari. Din kienet tkun proċedura ħafna aktar ikkumplikata (il-ħtieġa għal mandat li jsiru negozjati għall-Kummissjoni, in-negozjati nfushom u l-proċedura li għandha tkun segwita għall-konklużjoni tal-ftehimiet) u, billi l-kwistjoni teħtieġ soluzzjoni b'mod urġenti, din l-alternattiva ma ntgħażlitx. L-alternattiva magħżula mill-Kummissjoni tipprevedi soluzzjoni sempliċi u relattivament rapida, jiġifieri l-emenda tad-Deċiżjonijiet tal-Kunsill dwar il-konklużjoni tal-ftehimiet paralleli biex b’hekk jiddaħħlu d-dispożizzjonijiet partikolari dwar il-proċedura li għandha tkun segwita mill-Komunità Ewropea sabiex tieħu deċiżjonijiet dwar l-approvazzjoni tagħha għall-konklużjoni tal-ftehim internazzjonali kkonċernat min-naħa tad-Danimarka. |3. L-elementi legali tal-proposta(i) 3.1. Taqsira tal-azzjoni proposta Il-Kummissjoni tipproponi l-emenda tad-Deċiżjoni tal-Kunsill Nru 2006/325/KE u tad-Deċiżjoni tal-Kunsill 2006/326/KE biex b’hekk f’dawk id-deċiżjonijiet jiddaħħlu dispożizzjonijiet dwar l-implimentazzjoni tal-Artikolu 5(2) tal-ftehimiet paralleli. L-istess proċedura hija pprovduta għall-implimentazzjoni taż-żewġ ftehimiet paralleli. Spikkaw żewġ sitwazzjonijiet, u għal kull waħda minnhom ġiet stabbilita proċedura differenti biex il-Komunità Ewropea tagħti l-approvazzjoni tagħha. Id-denominatur komuni fiż-żewġ sitwazzjonijiet huwa li l-Kummissjoni tingħata s-setgħa mill-Kunsill biex tagħti l-approvazzjoni tagħha f’isem il-Komunità Ewropea. L-ewwel sitwazzjoni tinkludi każi fejn l-Istati Membri diġà ġew awtorizzati li jikkonkludu l-ftehim internazzjonali kkonċernat. Dan huwa l-każ, pereżempju, tal-Konvenzjoni Internazzjonali dwar ir-Responsabbiltà Ċivili għal Ħsara mit-Tniġġis miż-Żejt tal-Banker, 2001 (il-Konvenzjoni dwar il-Bankers), fejn il-Komunità diġà awtorizzat lill-Istati Membri tagħha, biex fl-interess tal-Komunità, jiffirmawha, jirratifikawha jew jaderixxu magħha (ara d-Deċiżjoni tal-Kunsill 2002/762/KE li tawtorizza lill-Istati Membri tagħha li, fl-interess tal-Komunità, li jiffirmaw, jirratifikaw u jaderixxu mal-Konvenzjoni Internazzjonali dwar ir-Responsabbiltà Ċivili għal Ħsara mit-Tniġġis miż-Żejt tal-Banker, 2001 (il-Konvenzjoni dwar il-Bankers)[7]). Eżempju ieħor huwa l-Protokoll tat-12 ta' Frar 2004 li jemenda l-Konvenzjoni ta' Pariġi tad-29 ta' Lulju 1960 dwar ir-Responsabbiltà tal-Partijiet Terzi fil-Qasam tal-Enerġija Nukleari (ara d-Deċiżjoni tal-Kunsill 2003/882/KE li tawtorizza lill-Istati Membri li huma Partijiet Kontraenti tal-Konvenzjoni ta' Pariġi tad-29 ta' Lulju 1960 dwar ir-responsabilità tal-Partijiet Terzi fil-Qasam tal-Enerġija Nukleari li jiffirmaw fl-interess tal-Komunità Ewropea, il-Protrokoll li jemenda din il-Konvenzjoni[8] u d-Deċiżjoni tal-Kunsill 2004/294/KE li tawtorizza l-Istati Membri li huma partijiet kontraenti tal-Konvenzjoni ta' Pariġi tat-29 ta' Lulju 1960 dwar ir-Responsabbiltà ta' Terzi Persuni fil-Qasam tal-Enerġija Nukleari biex jirratifikaw, fl-interess tal-Komunità Ewropea, il-Protokoll li jemenda dik il-Konvenzjoni, jew biex jaderixxu miegħu[9]. Din l-ewwel sitwazzjoni se tkopri wkoll każi fejn il-Komunità nfisha tkun issieħbet bħala parti fi ftehimiet internazzjoni li jaffettwaw ir-Regolament Brussell I jew ir-Regolament dwar is-servizz ta' dokumenti. Fil-każi deskritti, dejjem jekk il-Komunità tkun diġà eżaminat il-possibbiltà li dawk l-istrumenti Komunitarji li jiġu affettwati mill-ftehim internazzjonali kkonċernat u tkun ipprovdiet, fejn meħtieġ, għal salvagwardji biex tiżgura li dawk l-istrumenti Komunitarji huma applikati fil-każi relevanti kollha, hija stabbilita proċedura sempliċi. F’tali sitwazzjonijiet, il-Kummissjoni se tingħata s-setgħa li tagħti l-approvazzjoni tagħha lid-Danimarka f’isem il-Komunità Ewropea. It-tieni sitwazzjoni tkopri l-każi kollha li ma jaqgħux taħt l-ewwel kategorija msemmija hawn fuq. F’tali każijiet huwa meħtieġ li ssir diskussjoni mal-Istati Membri dwar il-possibbiltà li r-Regolament ikkonċernat jiġi affettwat mill-ftehim internazzjonali li d-Danimarka tkun bi ħsiebha tikkonkludi. Għalhekk l-Istati Membri se jkunu involuti fil-proċess tat-teħid ta’ deċiżjonijiet permezz tal-proċedura tal-komitoloġija. F’tali sitwazzjonijiet, il-Kummissjoni se tingħata s-setgħa li tagħti l-approvazzjoni tagħha lid-Danimarka f’isem il-Komunità Ewropea permezz tal-proċedura ta’ komitoloġija. 3.2. Il-Bażi legali Il-bażi legali għal dawn iż-żewġ proposti huwa l-Artikolu 61(c) tat-Trattat tal-KE, flimkien mal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu. |2009/0031 (CNS)Proposta għalDEĊIŻJONI TAL-KUNSILLli temenda d-Deċiżjoni 2006/326/KE biex tipprovdi għal proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjaliIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 61(c) tiegħu, flimkien mal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew[10],Billi:(1) L-applikazzjoni tad-dispożizzjonijiet tar-Regolament (KE) Nru 1393/2007 tal-Parlament Ewropew u tal-Kunsill tat-13 ta' Novembru 2007 dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta’ dokumenti) u li jħassar ir-Regolament tal-Kunsill (KE) Nru 1348/2000[11] ġie estiż għad-Danimarka permezz tal-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali, konkluż bid-Deċiżjoni tal-Kunsill 2006/326/KE[12].(2) L-Artikolu 5(2) tal-Ftehim bejn il-Komunità Ewropea u r-Renju tad-Danimarka jipprovdi li d-Danimarka ma tidħol fl-ebda ftehim internazzjonali li jista’ jaffettwa jew ibiddel l-ambitu tar-Regolament (KE) Nru 1393/2007, sakemm dan ma jsirx bi ftehim mal-Komunità u jsiru l-arranġamenti xierqa fir-rigward tar-relazzjoni bejn il-Ftehim u l-ftehim internazzjonali kkonċernat.(3) La l-Ftehim bejn il-Komunità Ewropea u r-Renju tad-Danimarka nnifsu u lanqas id-Deċiżjoni 2006/326/KE ma jistipulaw kif il-Komunità Ewropea għandha tieħu deċiżjoni dwar l-approvazzjoni tagħha għall-konklużjoni, min-naħa tad-Danimarka, tal-ftehim internazzjonali kkonċernat.(4) Il-proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka għandha tiddaħħal fis-seħħ. Tali proċedura għandha tiżgura li d-deċiżjonijiet dwar l-approvazzjoni tal-Komunità Ewropea jkunu jistgħu jittieħdu malajr.(5) Għandha ssir distinzjoni bejn il-każi fejn il-Komunità Ewropea nfisha tkun diġà ssieħbet bħala parti ta' ftehim internazzjonali jew tkun awtorizzat lill-Istati Membri tagħha li jagħmlu dan fl-interess tal-Komunità Ewropea u l-bqija kollha tal-każi.(6) Id-Deċiżjoni 2006/326/KE għandha tiġi emendata kif xieraq sabiex tipprovdi għal tali proċedura.(7) Il-miżuri meħtieġa għall-implementazzjoni ta' din id-Deċiżjoni għandhom ikunu adottati skont id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[13].(8) Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit u l-Irlanda qed jieħdu sehem fl-adozzjoni u l-applikazzjoni ta’ din id-Deċiżjoni.(9) Skont l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka mhix tipparteċipa fl-adozzjoni ta’ din id-Deċiżjoni, li għaldaqstant la hi vinkolanti u lanqas mhi applikabbli għad-Danimarka,IDDEĊIEDA KIF ĠEJ:Artikolu UnikuId-Deċiżjoni Nru 2006/326/KE hija emendata kif ġej:L-Artikoli 1a u 1b li ġejjin għandhom jiddaħħlu:" Artikolu 1aGħall-iskop tal-applikazzjoni tal-Artikolu 5(2) tal-Ftehim, il-Kummissjoni għandha tadotta d-deċiżjoni dwar l-approvazzjoni tal-Komunità Ewropea jekk:1.  Il-Komunità Ewropea nfisha diġà tkun parti għall-ftehim internazzjonali; jew2.  Il-Komunità Ewropea awtorizzat lill-Istati membri li jagħmlu dan fl-interess tal-Komunità Ewropea.Fil-bqija tal-każi d-deċiżjoni tal-approvazzjoni tal-Komunità Ewropea għandha tkun adottata mill-Kummissjoni skont il-proċedura konsultattiva msemmija fl-Artikolu 1b(2).Artikolu 1b1. Il-Kummissjoni għandha tkun megħjuna minn kumitat.2. Meta ssir referenza għal dan il-paragrafu, għandhom japplikaw l-Artikoli 3 u 7 ta' Deċiżjoni 1999/468/KE."Magħmul fi Brussel,Għall-KunsillIl-President [1] ĠU L 120, 5.5. 2006, p. 22.[2] ĠU L 120, 5.5.2006, p. 23.[3] ĠU L 299, 16.11.2005, p. 62.[4] ĠU L 300, 17.11.2005, p. 55.[5] ĠU L 12, 16.1.2001, p. 1.[6] ĠU L 324, 10.12.2007, p. 78.[7] ĠU L 256, 25.9.2002, p. 7.[8] ĠU L 338, 23.12.2003, p. 30.[9] ĠU L 97, 1.4.2004, p. 53.[10] ĠU C , , p. .[11] ĠU L 324, 10.12.2007, p. 79.[12] ĠU L 120, 5.5.2006, p. 23.[13] ĠU L 184, 17.7.1999, p. 23.


Avviż Legali Importanti

|

52009PC0308

Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' Solidarjetà tal-UE  /* KUMM/2009/0308 finali */

	[pic] | KUMMISSJONI TAL-KOMUNITAJIET EWROPEJ |Brussel 22.6.2009KUMM(2009) 308 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond ta' Solidarjetà tal-UEMEMORANDUM TA’ SPJEGAZZJONIIl-Ftehim Interistituzzjonali tas-17 ta’ Mejju 2006[1] jippermetti l-mobilizzazzjoni tal-Fond ta' Solidarjetà tal-Unjoni Ewropea permezz ta’ mekkaniżmu ta’ flessibilità, fil-limitu annwali ta' EUR 1 biljun, minbarra l-intestaturi relevanti tal-qafas finanzjarju. Il-kundizzjonijiet tal-eliġibilità għall-Fond huma ppreżentati fid-dettall fir-Regolament tal-Kunsill (KE) Nru 2012/2002[2].Fuq il-bażi ta’ applikazzjoni għal għajnuna mill-Fond minn Franza wara maltempata f’Jannar 2009, l-estimi totali tal-ħsara kkawżata huma kif ġej:(EUR) |Ħsara diretta | Limitu | Ammont ibbażat fuq 2,5 % | Ammont ibbażat fuq 6 % | Ammont totali ta’ għajnuna proposta |Maltempata fi Franza (Klaus) | 3 805 470 000 | 3 398 60 000 | 84 965 025 | 24 412 140 | 109 377 165 |Fid-dawl tal-eżami ta’ din l-applikazzjoni[3], u meta titqies l-għotja massima possibbli mill-Fond flimkien mal-ambitu għal allokazzjoni mill-ġdid tal-approprjazzjonijiet taħt l-intestatura li jirrikjedu nefqa addizzjonali, il-Kummissjoni tipproponi li jkun mobilizzat il-Fond tas-Solidarjetà tal-Unjoni Ewropea għal ammont totali ta' EUR 109 377 165, li għandu jkun allokat taħt l-intestatura 3b tal-qafas finanzjarju.Bil-preżentazzjoni ta' din il-proposta sabiex jiġi mobilizzat il-Fond, il-Kummissjoni qiegħda tagħti bidu għall-proċedura ssimplifikata tat-trilogu, kif mitlub mill-Punt 26 tal-Ftehim Interistituzzjonali tas-17 ta' Mejju 2006, sabiex jinkiseb il-ftehim taż-żewġ fergħat tal-Awtorità tal-Baġit dwar il-ħtieġa li jiġi użat il-Fond u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha.Fil-każ li jkun hemm nuqqas ta' ftehim minn waħda mill-fergħat tal-Awtorità tal-Baġit, għandha tissejjaħ laqgħa ta' trilogu formali.Il-Kummissjoni se tippreżenta Abbozz Preliminari ta’ Baġit ta’ Emenda (PDAB) sabiex jiddaħħlu fil-baġit tal-2009 approprjazzjonijiet speċifiċi għall-impenji u għall-ħlasijiet kif mitlub mill-Punt 26 tal-Ftehim Interistituzzjonali tas-17 ta’ Mejju 2006.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond ta' Solidarjetà tal-UEIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[4], u b'mod partikulari l-punt 26 tiegħu,Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea[5],Wara li kkunsidraw il-proposta tal-Kummissjoni[6],Billi:(1) L-Unjoni Ewropea ħolqot il-Fond ta' Solidarjetà tal-Unjoni Ewropea (il-"Fond") sabiex turi solidarjetà mal-popolazzjoni ta’ reġjuni milquta minn diżastri.(2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu annwali ta’ EUR 1 biljun.(3) Ir-Regolament (KE) Nru 2012/2002 fih id-dispożizzjonijiet li permezz tagħhom il-Fond jista’ jiġi mobilizzat.(4) Franza ressqet applikazzjoni biex il-Fond jiġi mobilizzat, fir-rigward ta' diżastru naturali kkaġunat minn maltempata.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2009, il-Fond ta' Solidarjetà tal-Unjoni Ewropea għandu jiġi mmobilizzat sabiex jipprovdi s-somma ta’ EUR 109 377 165 f’approprjazzjonijiet għall-impenji u għall-ħlasijiet.Artikolu 2Din id-Deċiżjoni għandha tiġi ppubblikata fil- Ġurnal Uffiċjali tal-Unjoni Ewropea .Magħmul fi Brussell,Għall-Parlament Ewropew Għall-KunsillIl-President Il-President [1] ĠU C 139, 14.06.2006, p. 1.[2] ĠU L 311, 14.11.2002, p. 3[3] Komunikazzjoni lill-Kummissjoni SEC(2009)730 dwar l-applikazzjoni biex jiġi mobilizzat il-Fond ta' Solidarjetà tal-Unjoni Ewropea ppreżentata minn Franza, wara għargħar.[4] ĠU C 139, 14.06.2006, p. 1.[5] ĠU L 311, 14.11.2002, p. 3.[6] ĠU C […], […], p. […]


Avviż Legali Importanti

|

52006PC0198

Proposta għal deċiżjoni tal-Kunsill li temenda d-Deċiżjoni 2005/231/KE li tawtorizza lill-Iżvezja biex tapplika rata ta' tassazzjoni mnaqqsa għall-elettriku kkunsmat minn ċerti djar u kumpaniji tas-settur tas-servizzi skond l-Artikolu 19 tad-Direttiva 2003/96/KE  /* KUMM/2006/0198 finali */

	[pic] | KUMMISSJONI TAL-KOMUNITAJIET EWROPEJ |Brussel 8.5.2006KUMM(2006) 198 finaliProposta għalDEĊIŻJONI TAL-KUNSILLli temenda d-Deċiżjoni 2005/231/KE li tawtorizza lill-Iżvezja biex tapplika rata ta' tassazzjoni mnaqqsa għall-elettriku kkunsmat minn ċerti djar u kumpaniji tas-settur tas-servizzi skond l-Artikolu 19 tad-Direttiva 2003/96/KE(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |110 | Il-bażi għall-proposta u l-għanijiet tagħha It-taxxa Żvediża fuq l-enerġija imposta fuq l-elettriku b'konformità mad-Direttiva tal-Kunsill 2003/96/KE[1] titħallas fis-sħiħ minn djar u, normalment, minn kumpaniji fis-settur tas-servizzi. Skond l-Artikolu 19(1) tad-Direttiva tal-Kunsill 2003/96/KE, il-Kunsill, unanimament fuq proposta tal-Kummissjoni, jista' jawtorizza lil kwalunkwe Stat Membru biex jintroduċi eżenzjonijiet jew tnaqqis ulterjuri fid-dazji tas-sisa minħabba kunsiderazzjonijiet politiċi speċifiċi. |120 | Kuntest Ġenerali Fis-7 ta’ Marzu 2005 permezz tad-Deċiżjoni tal-Kunsill 2005/231/KE[2] l-Iżvezja ġiet awtorizzata skond l-Artikolu 19 tad-Direttiva tal-Kunsill 2003/96/KE timplimenta rata mnaqqsa ta’ tassazzjoni għall-elettriku kkunsmat mid-djar u kumpaniji tas-settur tas-servizzi fit-Tramuntana ta’ l-Iżvezja. L-għajnuna statali lill-kumpaniji tas-settur tas-servizzi fit-Tramuntana ta’ l-Iżvezja li tikkonsisti f'rata mnaqqsa ta' tassazzjoni fuq l-elettriku kienet awtorizzata mill-Kummissjoni sa l-aħħar ta' l-2005[3]. Għalhekk l-awtorizzazzjoni mogħtija mill-Kunsill kellha tiskadi fl-istess data. B’ittra datata d-9 ta' Diċembru 2005 l-awtoritajiet Żvediżi applikaw mal-Kummissjoni għal estensjoni ta' l-awtorizzazzjoni sal-31 ta’ Diċembru 2011. Madwar l-istess żmien, jiġifieri permezz ta’ l-ittra datata l-15 ta’ Novembru 2005, l-awtoritajiet Żvediżi għarrfu lill-Kummissjoni skond l-Artikolu 88(3) tat-Trattat dwar il-proroga tat-taxxa ta’ l-enerġija differenzjata skond ir-reġjuni għas-settur tas-servizzi[4]. L-Iżvezja tiġġustifika t-talba tagħha għal awtorizzazzjoni skond l-Artikolu 19 tad-Direttiva tal-Kunsill 2003/96/KE minħabba miri speċifiċi tal-politika reġjonali. Id-differenzjazzjoni tat-taxxa hija bbażata fuq kunsiderazzjonijiet klimatiċi u għandha l-għan li tqiegħed id-djar u l-kumpaniji tas-settur tas-servizzi fit-Tramuntana ta’ l-Iżvezja fl-istess pożizzjoni ta’ konsumaturi bħalhom fin-Nofsinnhar tal-pajjiż billi jitnaqqsu l-ispejjeż ta’ l-elettriku għall-konsumaturi tat-Tramuntana (fejn il-konsum ta’ l-elettriku li jinħtieġ biex tissaħħan dar medja fit-Tramuntana ta’ l-Iżvezja hija stmata madwar 25% ogħla milli fin-Nofsinnhar). Id-differenzjazzjoni ġeografiku saret fuq bażi oġġettiva tat-tagħrif dwar it-temperaturi medji matul dawk iż-żminijiet tas-sena meta d-djar normalment jissaħħnu. Għall-2006, it-taxxa ġenerali ta’ l-enerġija fuq l-elettriku fl-Iżvezja hi ta’ SEK 0.261 (madwar EUR 0.028[5]) għal kull kWh. Għall-perjodu mill-1 ta’ Jannar 2006 sal-31 ta’ Diċembru 2011, l-Iżvezja biħsiebha tapplika għad-djar u l-kumpaniji fis-settur tas-servizzi fit-Tramuntana ta' l-Iżvezja taxxa iktar baxxa fuq l-elettriku, li bħalissa tikkorrispondi għal SEK 0.201 (madwar EUR 0.022) għal kull kWh, jiġifieri għal 77% tat-taxxa imposta fuq l-elettriku fil-bqija tal-pajjiż. L-Iżvezja tqis li l-inċentiv li jiġi mit-taxxa biex tiżdied l-effiċjenza fl-enerġija qed jinżamm. L-infiq baġitarju fis-sena relatat mat-tnaqqis fit-taxxa mistenni jkun ta' SEK 146 miljun (EUR 16-il miljun). Il-miżura qed tingħata l-forma ta’ rata mnaqqsa ta’ taxxa ta’ l-enerġija. L-effett tar-rata mnaqqsa tat-taxxa jingħata direttament, meta t-taxxa tinġabar. L-azzjoni li fuqha hemm il-ħlas isseħħ fil-mument tal-forniment lill-konsumatur mid-distributur ta’ l-elettriku. Il-miżura trid tintemm sal-31 ta’ Diċembru 2011. |130 | Id-dispożizzjonijiet eżistenti fil-qasam tal-proposta Id-Direttiva tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku. Id-Deċiżjoni tal-Kunsill tas-7 ta’ Marzu 2005 li tawtorizza lill-Iżvezja biex tapplika rata mnaqqsa ta' tassazzjoni għall-elettriku kkunsmat minn djar u kumpaniji tas-settur tas-servizzi li jjinsabu f’ċerti żoni tat-Tramuntana ta’ l-Iżvezja skond l-Artikolu 19 tad-Direttiva 2003/96/KE. |140 | Konsistenza ma’ l-istrateġiji politiċi oħra u ma’ l-għanijiet ta’ l-Unjoni Skond l-Artikolu 19(1) tad-Direttiva tal-Kunsill 2003/96/KE, il-Kunsill, unanimament fuq proposta tal-Kummissjoni, jista' jawtorizza lil kwalunkwe Stat Membru biex jintroduċi eżenzjonijiet jew tnaqqis ulterjuri fid-dazji tas-sisa minħabba kunsiderazzjonijiet politiċi speċifiċi. Kull talba trid tiġi eżaminata mill-Kummissjoni li tqis il-ħidma tajba tas-suq intern, il-bżonn li tiġi żgurata l-kompetizzjoni ġusta u s-saħħa tal-Komunità, l-ambjent, l-enerġija u l-politiki tat-trasport. Id-differenzjazzjoni tqiegħed lid-djar u lill-kumpaniji tas-settur tas-servizzi fit-Tramuntana ta’ l-Iżvezja fl-istess pożizzjoni ta’ konsumaturi bħalhom fin-Nofsinnhar tal-pajjiż billi jitnaqqsu l-ispejjeż ta’ l-elettriku għall-konsumaturi tat-Tramuntana. Għalhekk, il-miżura għandha miri ta’ politika reġjonali u ta' koeżjoni. Il-livell imnaqqas ta’ tassazzjoni fuq l-elettriku għall-konsum fit-Tramuntana ta’ l-Iżvezja (EUR 22 għal kull MWh) jibqa’ ferm ogħla mir-rata minima Komunitarja stabbilita fid-direttiva 2003/96/KE (EUR 1 għal kull MWh għal użu mhux ta' negozju). Barra minn hekk, it-tnaqqis fit-taxxa se jkun proporzjonali ma’ l-ispejjeż żejda ta’ tisħin imġarrba mid-djar u l-kumpaniji tas-settur tas-servizzi fit-Tramuntana ta' l-Iżvezja (cf. l-Artikolu 1(2) tad-Deċiżjoni 2005/231/KE). Għaldaqstant, il-Kummissjoni hija tal-fehma li dan il-livell ta’ taxxa jiżgura li l-effett ta' inċentiv ta’ tassazzjoni biex tiżdied l-effiċjenza fl-enerġija qed jinżamm. L-Artikolu 19(2) tad-Direttiva 2003/96/KE jipprovdi li l-miżuri adottati skond id-dispożizzjoinijiet tagħha jridu jkunu limitati biż-żmien, u jistabbilixxi perjodu massimu ta' 6 snin, bil-possibilità ta' tiġdid. F’dan l-istadju, jidher xieraq li tiġġedded l-awtorizzazzjoni għal sitt snin u għalhekk l-applikazzjoni tad-Deċiżjoni 2005/231/KE tiġi estiża skond dan. Għandu jiġi żgurat li l-awtorizzazzjoni skond id-Deċiżjoni 2005/231/KE, mogħtija għal raġunijiet simili imma għal perjodu qasir, tkompli tapplika, mingħajr ma toħloq spazju ta' żmien bejn l-iskadenza ta' dik id-deċiżjoni u l-adozzjoni ta’ l-abbozz tad-deċiżjoni proposta. Din il-valutazzjoni hija mingħajr ħsara għar-riżultat tal-każ ta’ għajnuna tal-Istat N 593/2005. |KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT |Il-Konsultazzjoni tal-partijiet interessati |219 | Il-proposta fiha element li jtawwal id-deroga attwali, li jikkonċerna lill-Iżvezja biss. |Ġbir u l-użu tal-parir espert |229 | Ma kien hemm l-ebda ħtieġa għall-parir espert estern. |230 | Valutazzjoni ta’ l-impatt (Mhux applikabbli). |ELEMENTI ġURIDIċI TAL-PROPOSTA |305 | Sommarju ta’ l-azzjoni proposta Abbażi ta’ dak li ngħad u mingħajr ħsara għar-riżultat tal-każ ta' għajnuna ta' l-Istat N 593/2005, il-Kummissjoni tipproponi li testendi l-validità tad-Deċiżjoni tal-Kunsill 2005/231/KE sal-31 ta' Diċembru 2011, u b'hekk tawtorizza lill-Iżvezja biex tapplika rata mnaqqsa ta' tassazzjoni għall-elettriku kkunsmat mid-djar u l-kumpaniji tas-settur tas-servizzi fit-Tramuntana ta' l-Iżvezja. |310 | Bażi ġuridika L-Artikolu 19 tad-Direttiva tal-Kunsill 2003/96/KE. |320 | Il-prinċipju ta’ sussidjarjetà Il-prinċipju tas-sussidjarjetà japplika fil-grad li l-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jinkisbu b’mod suffiċjenti mill-Istati Membri għar-raġuni(jiet) li ġejja/in. |321 | Bid-Direttiva tal-Kunsill 2003/96/KE l-UE stabbiliet dispożizzjonijiet armonizzati dwar it-tassazzjoni fuq prodotti ta' enerġija u elettriku. Kwalunkwe bidla f’dawn id-dispożizzjonijiet tirrikjedi att ta’ leġiżlazzjoni tal-Komunità u ma tistax tkun is-suġġett ta’ deċiżjoni ta’ Stat Membru. |Għalhekk, il-proposta hija konformi mal-prinċipju tas-sussidjarjetà. |Il-prinċipju ta’ proporzjonalità Il-proposta hija konformi mal-prinċipju ta’ proporzjonalità għar-raġuni(jiet) li ġejja/in. |331 | Il-proposta hija konformi mal-prinċipju ta’ proporzjonalità minħabba li għandha l-għan li timmodifika Deċiżjoni tal-Kunsill. |332 | Il-miżura ma timplika l-ebda piż finanzjarju u amministrattiv għall-Komunità. |L-għażla ta’ l-istrumenti |341 | Strumenti proposti: oħrajn. |342 | Mezzi oħra ma jkunux adattati għar-raġuni(jiet) li ġejja/in. Il-proposta hija konformi mal-prinċipju ta’ proporzjonalità minħabba li għandha l-għan li timmodifika Deċiżjoni tal-Kunsill. |IMPLIKAZZJONIJIET FUQ IL-BAġIT |409 | Il-proposta ma għandha l-ebda implikazzjoni għall-baġit tal-Komunità. |1.  Proposta għalDEĊIŻJONI TAL-KUNSILLli temenda d-Deċiżjoni 2005/231/KE li tawtorizza lill-Iżvezja biex tapplika rata ta' tassazzjoni mnaqqsa għall-elettriku kkunsmat minn ċerti djar u kumpaniji tas-settur tas-servizzi skond l-Artikolu 19 tad-Direttiva 2003/96/KE(It-test bl-Iżvediż biss huwa awtentiku)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku,[6] u b’mod partikolari l-Artikolu 19(1) tagħha,Wara li kkunsidra l-proposta mill-Kummissjoni,Billi:2.  Permezz tad-Deċiżjoni tal-Kunsill 2005/231/KE[7] l-Iżvezja kienet awtorizzata tapplika rata ta' tassazzjoni mnaqqsa għall-elettriku kkunsmat minn ċerti djar u kumpaniji tas-settur tas-servizzi skond l-Artikolu 19 tad-Direttiva 2003/96/KE. Dik l-awtorizzazzjoni kienet limitata sal-31 ta' Diċembru 2005. B’ittra datata d-9 ta’ Diċembru 2005 l-awtoritajiet Żvediżi applikaw mal-Kummissjoni għal estensjoni ta' l-awtorizzazzjoni sa l-aħħar ta’ l-2011.3.  Fit-Tramuntana tal-pajjiż, il-konsum ta’ l-elettriku għas-sħana huwa ogħla minn imkejjen oħra fil-pajjiż, bid-differenza bħalissa tkun ta' 25%. Għalhekk, fl-Iżvezja, applikat rata ta' taxxa ta' l-enerġija mnaqqsa għall-elettriku użat fit-Tramuntana tal-pajjiż minn Lulju ta’ l-1981. Il-perċentwali tat-tnaqqis meta mqabbel mar-rata normali madankollu naqas minn dak iż-żmien 'l hawn.4.  Bit-tnaqqis ta’ l-ispejjeż ta’ l-elettriku għad-djar u l-kumpaniji tas-settur tas-servizzi fit-Tramuntana ta’ l-Iżvezja, dawn il-konsumaturi qegħdin jitqiegħdu fl-istess pożizzjoni ta’ konsumaturi bħalhom fin-Nofsinnhar tal-pajjiż. Għalhekk, il-miżura għandha objettivi ta’ politika reġjonali u ta' koeżjoni.5.  Il-livell imnaqqas ta’ tassazzjoni fuq l-elettriku għall-konsum fit-Tramuntana ta’ l-Iżvezja li bħalissa jammonta għal EUR 22 għal kull MWh, jibqa' ferm ogħla mir-rata minima Komunitarja stabbilita fid-Direttiva 2003/96/KE. Barra minn hekk, it-tnaqqis fit-taxxa se jkun proporzjonali ma’ l-ispejjeż żejda ta’ tisħin mġarrba mid-djar u l-kumpaniji tas-settur tas-servizzi fit-Ttramuntana ta' l-Iżvezja. Dan il-livell ta’ tassazzjoni għandu jiżgura li l-effett ta’ inċentiv tat-tassazzjoni biex tiżdied l-effiċjenza fl-enerġija jinżamm.6.  L-iskema ġiet riveduta mill-Kummissjoni u nstabet li ma xxekkilx il-kompetizzjoni u ma ttellifx l-operazzjoni tas-suq intern u ma titqiesx inkompatibbli mal-politika Komunitarja ta’ l-ambjent, l-enerġija u t-trasport.7.  Mingħajr ħsara għar-riżultat tal-każ ta’ l-għajnuna statali N 593/2005 l-Iżvezja “Proroga tat-taxxa ta’ l-enerġija fuq l-elettriku differenzjata skond ir-reġjuni għas-settur tas-servizzi”, huwa għalhekk xieraq li tiġġedded, skond it-termini ta’ l-Artikolu 19(2) tad-Direttiva 2003/96/KE, l-awtorizzazzjoni għall-Iżvezja biex tapplika rata mnaqqsa ta' tassazzjoni għall-elettriku għall-konsum fit-Tramuntana ta’ l-Iżvezja, sal-31 ta’ Diċembru 2011.8.  Id-Deċiżjoni 2005/231/KE għandha għalhekk tiġi emendata skond dan.9.  Għandu jiġi żgurat li l-awtorizzazzjoni skond id-Deċiżjoni 2005/231/KE, mogħtija għal raġunijiet simili imma għal perjodu qasir, tkompli tapplika, mingħajr ma toħloq spazju ta’ żmien bejn l-iskadenza ta' dik id-Deċiżjoni u d-dħul fis-seħħ ta’ din id-Deċiżjoni,ADOTTAT DIN ID-DEĊIŻJONI:Artikolu 1Fl-Artikolu 2 tad-Deċiżjoni 2005/231/KE d-data "31 ta' Diċembru 2005" tinbidel għad-data "31 ta' Diċembru 2011".Artikolu 2Din id-Deċiżjoni għandha tapplika mill-1 ta' Jannar 2006.Artikolu 3Din id-Deċiżjon i hija indirizzata lir-Renju ta' l-Iżvezja.Magħmula fi Brussell,Għall-KunsillIl-President [1] ĠU L 283, 31.10.2003, p. 51. Id-Direttiva kif emendata l-aħħar bid-Direttiva 2004/75/KE, ĠU L 157, 30.4.2004, p. 100.[2] ĠU L 072, 18.03.2005, p. 27.[3] Każ ta’ għajnuna ta' l-Istat “C42/03 (ex-NN 3/B/2001) l-Iżvezja”, ĠU C 189, 09.08.2003, p.6.[4] Każ ta’ għajnuna ta' l-Istat N 593/2005 l-Iżvezja “Proroga tat-taxxa ta’ l-enerġija fuq l-elettriku differenzjata skond ir-reġjuni għas-settur tas-servizzi”.[5] Skond l-Artikolu 13 tad-Direttiva tal-Kunsill 2003/96/KE il-kalkolu f’EUR fl-2006 huwa bbażat fuq ir-rata ta’ skambju applikabbli fl-ewwel jum tax-xogħol ta’ Ottubru 2005 u ppubblikata fil-Ġurnal Uffiċjali ta’ l-Unjoni Ewropea (EUR 1 = SEK 9.3086).[6] ĠU L 283, 31.10.2003, p.51, id-Direttiva kif emendata l-aħħar bid-Direttiva 2004/75/KE (ĠU L 157, 30.4.2004, p. 100).[7] ĠU L 72, 18. 3. 2005, P. 27.